Ten kto ma pozná vie, že som vždy túžila pracovať s realitami…
Som absolventkou Ekonomickej univerzity, Fakulty podnikového manažmentu v Bratislave. Po skončení štúdií som rok strávila praxou v zahraničí a cestovaním po svete. Moje následne získané pracovné skúsenosti z oblasti bankovníctva a poradenstva sa výborne dopĺňajú so súčasnou prácou realitného makléra.
Mám rada svoju prácu hlavne pre jej rozmanitosť a kontakt s ľuďmi. Za každú pracovnú skúsenosť som vďačná, pretože každý jeden obchodný prípad ma niečím novým obohatí.
Snažím sa neustále na sebe pracovať, vzdelávať sa a prehlbovať si svoje odborné vedomosti a kvalifikáciu, čo mi umožňuje aj podpora a zázemie stabilnej, renomovanej realitnej agentúry pre ktorú pracujem, člena Realitnej Únie Slovenska.
Mojim hlavným pravidlom je klienta počúvať, snažiť sa pochopiť jeho potreby a vždy dodržať to, na čom sa s ním dohodnem.
S pani Fabiánovou máme výborné skúsenosti. Pri kúpe bytu sme mali zložitú situáciu zladiť termínovo všetky strany z dôvodu špecifickej situácie predávajúcich aj kupujúcich a musím oceniť profesionalitu, s ktorou sa jej podarilo vybalansovať záujmy všetkých k ich maximálnej spokojnosti. Okrem toho nám veľmi pomohla jej proaktivita, rýchla a flexibilná komunikácia a veľmi jasné informácie o ďalších krokoch vo všetkých fázach predaja. Určite odporúčame komukoľvek
Jakub Malachovský
Absolútne profesionálny prístup. Počas predaja nehnuteľnosti mi boli poskytnuté kompletné informácie a maximálna podpora od pani Fabianovej. Flexibilné jednanie, dochvíľnosť, profesionálna právna podpora. Výsledkom bola spokojnosť na oboch stranách. Ďakujem a určite odporúčam.
Miriam Krchlíková
Pani Fabianovej vďačíme za hladký priebeh predaja a kúpy bytu v Bratislave.
Oceňujeme jej veľmi ústretový a milý prístup, ochotu pracovať aj v mimopracovnej dobe. S jej prácou ako aj s celou agentúrou sme boli veľmi spokojní.
Zuzana Büchlerová
Som veľmi spokojná s prístupom realitnej maklérky Ing. Fabianovej ako aj s jej výsledkami. Čestná, dochvíľna a profesionálna.
Ing. Edita Soboličová
Spoľahlivosť a dôvera charakterizovali činnosť pani Ing. Evy Fabianovej, RSc. pri predaji môjho bytu. Zbavila ma všetkých povinností, súvisiacich s predajom a konala na vysokej odbornej úrovni, rýchlo a so znalosťou veci. Veľká vďaka jej a celej Slovenskej realitnej agentúre; ak by som v budúcnosti potrebovala zabezpečiť služby v oblasti realít, opäť sa s dôverou obrátim na túto agentúru a osobitne na pani Fabianovú. Vrele odporúčam.
JUDr. Eva Králová
So službami pani Fabianovej sme boli veľmi spokojní: dokonalá príprava, realizácia obchodu prebehla rýchlo, hladko a bola na profesionálnej úrovni. Vrelo odporúčam ďalším predávajúcim.
Michal Briatka
Realitný biznis a súvisiaca legislatíva sú mimoriadne dynamické a preto treba na svojej odbornosti neustále pracovať. Iba maklér, ktorý sa drží v odbornej kondícii dokáže klientovi ponúknuť tie najlepšie a aktuálne riešenia.
Absolvovala som tieto školenia, workshopy a semináre:
- Realitný obchod v praxi /Slovenská realitná akadémia
- Realitný workshop /Slovenská realitná akadémia
- Nábor nehnuteľností a predajné techniky /Slovenská realitná akadémia
- Realitný marketing /Slovenská realitná akadémia
- Argumentácia v obchodnej komunikácii /Slovenská realitná akadémia
- Open house /Slovenská realitná akadémia
- Nelogické správanie v realitnom obchode /Slovenská realitná akadémia
- Realitný marketing – online kurz /Slovenská realitná akadémia
- Realitné právo – online kurz /Slovenská realitná akadémia
- Realitný maklér – online kurz /Slovenská realitná akadémia
- Komunikácia v realitách II /Slovenská realitná akadémia
- Obchodné zručnosti realitného profesionála /Slovenská realitná akadémia
- Študijný program RSc. (Realitný konzultant) /Slovenská realitná akadémia
- Fotografovanie nehnuteľností /Slovenská realitná akadémia
- Realitný mediátor – zástupca kupujúceho /Slovenská realitná akadémia
- Dražba nehnuteľností /Slovenská realitná akadémia
- Pozemky /Slovenská realitná akadémia
- Realitný investor I. /Slovenská realitná akadémia
môj obľúbený výrok
"Starajúc sa o šťastie iných, nachádzame štastie vlastné"
Platón
Troška z môjho súkromia
Svoj voľný čas rozdeľujem medzi rodinu, šport a priateľov.
Veľmi rada cestujem, spoznávam nové miesta a trávim čas v prírode. V zime chodíme s deťmi lyžovať, v lete plávame, bicyklujeme a turistikujeme. Hlavu si najlepšie prevetrám na tenise, bedmintone alebo pilatese.
Keďže som spoločenský typ, stretnutia s priateľmi sú pre mňa rovnako dôležité, nepohrdnem chatou s rodinou a dobrou knihou, ani ponúknutou babskou jazdou :).